SET พุ่ง 11 จุด รับสงครามการค้าผ่อนคลาย-การเมืองไทยชัดเจน ลุ้นทดสอบแนวต้าน 1,630 จุด
แรงซื้อหุ้นใหญ่ดัน SET พุ่ง 11 จุด รับสงครามการค้าผ่อนคลาย-การเมืองไทยชัดเจน ลุ้นทดสอบแนวต้าน 1,630 จุด ล่าสุดอยู่ที่ 1,625.40 จุด บวก 11.28 จุด หรือ 0.70% มูลค่าซื้อขาย 3.85 หมื่นลบ.
แรงซื้อหุ้นใหญ่ดัน SET พุ่ง 11 จุด คลายกังวลสงครามการค้า-การเมืองไทยชัดเจน ลุ้นทดสอบแนวต้าน 1,630 จุด ล่าสุดอยู่ที่ 1,625.40 จุด บวก 11.28 จุด หรือ 0.70% มูลค่าซื้อขาย 3.85 หมื่นลบ.
27 พ.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 15.39 น. อยู่ที่ 1,625.40 จุด บวก 11.28 จุด หรือ 0.70% สูงสุดที่ 1,628.34 จุด ต่ำสุดที่ 1,614.05 จุด มูลค่าการซื้อขาย 3.85 หมื่นล้านบาท สำหรับปัจจัยที่ส่งผลให้ดัชนีปรับตัวขึ้นแรงคาดว่ารับอานิสงส์จากการผ่อนคลายความตึกเครียดประเด็นสงครามการค้าระหว่างสหรัฐฯ และจีน อีกทั้งประเด็นทางการเมืองในประเทศยังมีความชัดเจนมากยิ่งขึ้น
โดยนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยภาคบ่ายนี้ปรับตัวขึ้นกว่า 10 จุด คาดว่าจะรับอานิสงส์จากการผ่อนคลายสงครามการค้าระหว่างสหรัฐฯ และจีน ภายหลังจากที่ประธานาธิบดีสหรัฐฯ นายโดนัลด์ ทรัมป์ มีแผนจะพบปะกับประธานาธิบดีสี จิ้นผิง ของจีน ในการประชุม G20 ที่ญี่ปุ่นในเดือนหน้า
ส่วนปัจจัยในประเทศได้รับแรงหนุนจากปัจจัยการเมืองที่ชัดเจนขึ้น ซึ่งพรรคพลังประชารัฐคงจะเป็นแกนนำในการจัดตั้งรัฐบาล ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ เนื่องจากยังต้องรอดูสงครามการค้าระหว่างสหรัฐฯ และจีน พร้อมให้แนวรับ 1,610 จุด ส่วนแนวต้าน 1,625-1,630 จุด
10 อันดับหุ้นดันดัชนี

ที่มา ASPEN
 